Aimoinus Floriacensis
Aimoinus Floriacensis Res apud Vicidata repertae: Nativitas: 960s; Villefranche-de-Lonchat, Francs Obitus: 1010s; Sanctus Benedictus ad Ligerim Patria: Francia Borboniensis Aimoinus (vel Aemoinus, Annonius} Floriacensis (Francogallice Aimoin de Fleury), anno 950 natus et c. 1008 mortuus, fuit rerum scriptor et hagiographus Latinus mediaevalis. Circa annum 980 in abbatiam st. Benedicti ad Ligerim intravit et Abbonis Floriacensis discipulus factus est, cuius vitam post mortem eius scripsit. In Libris quinque de gestis Francorum Aimoini narratio ad annum 654 adducta erat, postea ab alio scriptore ad annum 1165 continuata. Etiam poema Translatio Patris Benedicti Aimoinus composuit, ubi de translatione reliquiorum Benedicti e Monte Casino in abbatiam suam dicit, et De miraculis S. Benedicti libros duos, et Sermonem in festivitatibus S. P. Benedicti. Volumine 139 Patrologiae Latinae opera Aimoini continentur (col. 387–414, 627–870).